Tazrewt-a neɣ laqdic i d-nefren yerza annar n tesnilest yellan d tussna i d-igellmen ilsawen, d tutlayin; d tussna n umeslay. S umata d annar ahrawan, alqayan, yebḍan ɣef waṭas n yiswiren d yifurkac (tasnislit, tamsislit, tasnamka, tasnalɣa, taseddast, tasnawalt, atg). ɣef waya newwi-d yiwen usentel yerzan amawal n tmaziɣt nra ad t-nesleḍ si tama n talɣa d unamek, dɣa tazrawt-a ad tili s uzwel-a: tasleḍt tasnalɣamkant n umawal n timmarewt deg temnaḍt At Leqṣer Tubiret.